
     REPUBLIKA HRVATSKA
     TRGOVAČKI SUD U OSIJEKU

U   IME   REPUBLIKE   HRVATSKE
R J E Š E N J E

Trgovački sud u Osijeku, po sucu pojedincu mr. sc. Tihomir Kovačević, u skraćenom stečajnom postupku nad stečajnim dužnikom HRVATSKI STOLNOTENISKI KLUB "LOKOMOTIVA" VINKOVCI, Registarski broj: 16000244, OIB: 54712762726, Vinkovci, A. Starčevića 57, odlučujući o žalbi bivšeg zakonskog zastupnika dužnika protiv rješenja sudskog savjetnika ovoga suda poslovni broj 19 St-49/18-7 od 6. travnja 2018., dana 11. svibnja 2018.

r i j e š i o    j e

Odbija se kao neosnovana žalba koju je protiv rješenja sudskog savjetnika ovoga suda poslovnog broja 19 St-49/18-7 od 6. travnja 2018. podnio zakonski zastupnik dužnika prije otvaranja skraćenog stečajnog postupka protiv dužnik HRVATSKI STOLNOTENISKI KLUB "LOKOMOTIVA" VINKOVCI, Registarski broj: 16000244, OIB: 54712762726, Vinkovci, A. Starčevića 57.

Obrazloženje

Rješenjem sudskog savjetnika ovoga suda poslovnog broja 19 St-49/18-7 od 6.04.2018. temeljem odredbi čl. 430. i 431. Stečajnog zakona (NN 71/15 i 104/17, dalje: SZ) otvoren je skraćeni stečajni postupak nad dužnikom HRVATSKI STOLNOTENISKI KLUB "LOKOMOTIVA" VINKOVCI, Registarski broj: 16000244, OIB: 54712762726, Vinkovci, A. Starčevića 57, za stečajnog upravitelja imenovana je Damir Cincar, OIB: 60464850994, Osijek, Svete Ane 15b, zaključen je skraćeni stečajni postupak nad predmetnim dužnikom, te je određeno da će se predmetno rješenje objavit na mrežnoj stranici e-oglasna ploča sudova i dostaviti registru nadležnom za stečajnog dužnika.

Protiv predmetnog rješenja žalbu je podnio zakonski zastupnik dužnika prije otvaranja skraćenog stečajnog postupka u kojoj navodi da je točno da je dužnikov račun blokiran, da ne posluju na principu tržišta, pa jednostavno nemaju sredstava za brzo podmirenje duga, ali da imaju čvrsto obećanje njihovog vjerovnika HŽ INFRASTRUKTURA da će isti podmiriti.

Dalje navodi da je to amaterski sportski klub, obrazlaže povijest i značaj istoga za Grad Vinkovce, regiju pa i cijelu državu, smatra da bi bilo drastično da na temelju napadanog rješenja prestanu postojati, jer automatski ispadaju iz lige, a što remeti državna prvenstva, te predlaže da žalbeni sud usvoji žalbu, ukine predmetno rješenje i vrati predmet na ponovni postupak u kojem će učiniti maksimum truda za rješenje njihove blokade.

Predmetna žalba koju je u podnio zakonski zastupnik dužnika prije otvaranja skraćenog stečajnog postupka nije osnovana.

Pobijano rješenje ispitano je na temelju odredbe čl. 428. – 432. SZ.

Iz obrazloženja pobijanog rješenja utvrđeno je da u trenutku podnošenja zahtjeva za provedbu skraćenog stečajnog postupka nad dužnikom HRVATSKI STOLNOTENISKI KLUB "LOKOMOTIVA" VINKOVCI, Registarski broj: 16000244, OIB: 54712762726, Vinkovci, A. Starčevića 57, i donošenja pobijanog rješenja kod dužnika su bile ispunjene pretpostavke za provedbu skraćenog stečajnog postupka iz čl. 428. SZ, odnosno dužnik nije imao zaposlenih, u Očevidniku redoslijeda osnova za plaćanje dužnik je imao evidentirane neizvršene osnove za plaćanje u neprekinutom razdoblju od 120 dana i nisu bile ispunjene pretpostavke za pokretanje drugog postupka radi brisanja iz sudskoga registra, a predlagatelj je bio ovlašten za podnošenja prijedloga temeljem odredbe čl. 429. SZ.

Kako su bile ispunjene pretpostavke iz predmetnih odredbe SZ-a, dana 22.01.2018. objavljen je Oglas na mrežnoj stranici e-oglasna ploča sudova pod poslovnim brojem 19 St-49/18-3, sukladno članku 430. SZ-a, kojim su pozvane osobe za zastupanje stečajnog dužnika po zakonu da sudu u roku od 15 dana od dana objave Oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani vjerovnici da najkasnije u roku od 45 dana od dana objave Oglasa predlože otvaranje stečajnog postupka nad stečajnim dužnikom, pod prijetnjom nastupanja pravnih posljedica iz članka 431. SZ-a.

Budući protekom roka od 45 dana vjerovnici, a ni osobe ovlaštene za zastupanje dužnika, nisu postupili po pozivu suda, a kod dužnika je utvrđen stečajni razlog iz čl. 5. st. 2. SZ-a – nesposobnost za plaćanje te je sud sukladno članku 431. st. 1. i 2. SZ-a po službenoj dužnosti donio rješenje o otvaranju skraćenog stečajnog postupka, imenovanju stečajnog upravitelja i zaključenju stečajnog postupka, a postojanje pretpostavki za provedbu skraćenog stečajnog postupka i postojanju stečajnog razloga ne spori ni žalitelj.

Slijedom navedenoga budući je prilikom donošenja rješenja poslovnog broja 19 St-49/18-7 od 6.04.2018. sudski savjetnik pravilno primijenio materijalno pravo, odnosno u cijelosti postupio sukladno odredbama 428. - 432. i 435. SZ, temeljem odredbe čl. 436. st. 1. SZ, odlučeno je kao u izreci ovoga rješenja. 

U Osijeku 11. svibnja 2018.

Zapisničar:							STEČAJNI SUDAC:
Elizabeta Đeke	      				       mr. sc. Tihomir Kovačević

POUKA O PRAVNOM LIJEKU:
Protiv ovog rješenja može nezadovoljna stanka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (članak 436. ZS).

D N A
1. dužnik
2. mrežna stranica e-Oglasna ploča sudova

